Source: http://docplayer.fi/2613450-Paraisten-tuulivoimaselvitys.html
Timestamp: 2017-12-13 05:54:22+00:00
Document Index: 1421594

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Paraisten tuulivoimaselvitys - PDF
Download "Paraisten tuulivoimaselvitys"
1 Paraisten tuulivoimaselvitys
2 1 Johanna Eskola Suunnittelija MILJÖAVDELNINGEN YMPÄRISTÖOSASTO Strandvägen 28, FI PARGAS Rantatie 28, FI PARAINEN Tfn / Puh. (02) Fax (02)
3 2 Sisällys 1 JOHDANTO SELVITYKSEN TAUSTAA -kansalliset ja alueelliset tavoitteet Varsinais-Suomen tuulivoimavaihemaakuntakaava TUULIVOIMA PÄHKINÄNKUORESSA Vaikutukset ympäristöön ja luontoon Ääni Maisemavaikutukset ja arvokkaan rakennetun ympäristön alueet Välke Tekniset vaatimukset Tuulisuus Rakennettavuus ja sähköverkko ALUEIDEN VALINTAKRITEERIT JA LUOKITTELU Asutus Kaavoitus ja muu maankäyttö Perustamisolosuhteet Luonnonarvot Arvokas maisema- ja kulttuuriympäristö YHTEENVETO SAADUSTA PALAUTTEESTA TUULIVOIMATUOTANNON SELVITYSALUEET OHJEEKSI TUULIVOIMARAKENTAMISTA SUUNNITELTAESSA Tarvittavat ympäristöselvitykset Muut tarvittavat luvat ja lausunnot LIITTEET LIITE 1: KARTTA Tuulivoimatuotannon selvitysalueet (Erillinen dokumentti) LIITE 2: Taulukko -Tuulivoimatuotannon selvitysalueiden ominaisuustiedot LIITE 3: Paraisten kaupunginvaltuuston hyväksymät tuulivoiman suunnittelua ja sijoittamista koskevat linjaukset LIITE 4: Vastine tuulivoimaselvityksestä saatuun palautteeseen... 24
5 4 1 JOHDANTO Paraisten tuulivoimaselvitys on toteutettu Ympäristöministeriön ja Paraisten kaupungin rahoituksella syyskuun 2012 ja lokakuun 2013 välisenä aikana. Selvityksessä tarkennetaan Varsinais-Suomen liiton tekemää maakuntatasoista tuulivoimaselvitystä ottamalla huomioon myös pienemmän kokoluokan tuulivoima-alueet sekä ulkosaaristo. Työssä keskitytään kuitenkin teollisen kokoluokan tuulivoimaloihin (2-5 MW), jolloin pienet sähkön kotitarvetuotantoon tarkoitetut tuulimyllyt jäävät selvityksen ulkopuolelle. Selvityksen tarkoituksena on osoittaa olemassa olevaa paikkatietoaineistoa hyödyntäen tuulivoimantuotantoon mahdollisesti soveltuvia alueita Paraisilla ja näin laatia koko kunnan kattava alustava tuulivoimakartoitus kaavoituksen ja lupamenettelyn tausta-aineistoksi. Selvitys itsessään ei ole kaavaehdotus eikä päätöksentekotai lupamenettely, joten sen aikana ei tehdä päätöstä tuulivoimahankkeiden toteuttamisesta. Paikkatietoaineistoon pohjaava selvitys ei sellaisenaan riitä osoittamaan tuulivoiman soveltuvuutta alueille esim. tuulivoimalan ympäristövaikutuksien suhteen, vaan sen on tarkoitus toimia ohjaavana työkaluna, mikäli kiinnostusta selvitysalueille on. Tuloksena saadut alueet ovat hyviä tuulivoiman selvityskohteita ja kaikille alueille tulee tehdä tuulivoimalan perustamiselle edellytetyt lisäselvitykset käyttäen tarkkoja tuulivoimaloiden sijainteja ja tyyppi- ja korkeustietoja, mikäli tuulivoimalaa tai puistoa alueelle suunnitellaan. Tuulivoimalan perustamista koskevaa lupamenettelyä ja tarvittavia lisäselvityksiä on käsitelty tarkemmin luvussa 7. Paikkatietoanalyysin lähtökohtana ovat kaupungin rekisterit asutukseen sekä teknisiin perustamisedellytyksiin liittyen (sähkö- ja tieverkko, maasto-olosuhteet). Muu käytetty paikkatietoaineisto, kuten luonnonsuojelu alueet, uhanalaisten lajien esiintyminen sekä maisemalliset ja kulttuurihistoriallisesti arvokkaat kohteet on saatu selvityksen tekoa varten Varsinais-Suomen Elinkeino-, liikenne ja ympäristökeskukselta, Varsinais- Suomen liitolta, Museovirastolta sekä Metsähallituksesta luovutussopimusta vastaan. Tuloksena Paraisten selvitysalueet on jaettu valittujen ominaisuuksien perusteella luokkiin 1-4, hyvin soveltuvista heikosti mahdolliseen tuulivoimantuotantoon soveltuviin alueisiin. Määritettyjen selvitysalueiden ulkopuolelle jäävät alueet kuuluvat luokkaan 5, eivätkä ne lähtökohtaisesti sovellu tuulivoimatuotantoon. Paraisten kaupunginvaltuusto on kokouksessaan hyväksynyt Tuulivoiman suunnittelua ja sijoittamista koskevat linjaukset, joissa määritetään tuulivoiman suunnittelun ja toteutuksen pääperiaatteet Paraisilla. Linjaukset on esitetty liitteessä 3. Tuulivoiman selvitysalueiden luokittelu on pyritty tekemään kaupungin linjausten mukaisesti. Lisäksi selvityksessä on käytetty Ympäristöministeriön julkaisemaa ohjetta Tuulivoimarakentamisen suunnittelu (Ympäristöhallinnon ohjeita 4/2012). Tuulivoimaselvitystä on tehty yhteistyössä Varsinais-Suomen liiton ja alueellisen ELY-keskuksen kanssa.
6 5 2 SELVITYKSEN TAUSTAA -kansalliset ja alueelliset tavoitteet Suomen hallituksen huhtikuussa 2010 esittelemän uusiutuvan energian velvoitepaketin tavoitteeksi on asetettu, että Suomessa tuotetaan n. 6 TWh tuulivoimaa vuonna Käytännössä se tarkoittaa, että maassa on tuolloin oltava tuulivoimaloita 2000 MW:n edestä. Varsinais-Suomen ilmasto- ja energiastrategiassa tuulivoimaloiden sähkötuoton kasvun tavoitteeksi on asetettu MW vuoteen 2020 mennessä. Valtio pyrkii edistämään tuulivoimalle asetettujen tavoitteiden toteutumista monin tavoin tarjoamalla erilaisia taloudellisia kannustimia. Tämä on luonnollisesti lisännyt mielenkiintoa runsaasti ja asettanut paineita tuulivoimantuotannon ohjaamiselle myös kunnissa. Valtakunnallisten alueidenkäyttötavoitteiden (VAT, 2009) mukaan; maakuntakaavoituksessa on osoitettava tuulivoiman hyödyntämiseen parhaiten soveltuvat alueet. Tuulivoimalat on sijoitettava ensisijaisesti keskitetysti useamman voimalan yksiköihin. Muiden välillisesti vaikuttavien alueidenkäyttötavoitteiden mukaan alueidenkäytön suunnittelussa on otettava huomioon ekologisesti tai virkistyskäytön kannalta merkittävät ja yhtenäiset luonnonalueet, sekä ohjattava maankäyttöä ja rakentamista niin, ettei näitä kokonaisuuksia pilkota tarpeettomasti. Alueidenkäytössä on myös edistettävä hiljaisten alueiden säilymistä. Saaristomeren alue mainitaan tavoitteissa yhtenä niistä alueista, jolla on erityisiä luonnon- ja kulttuuriympäristöarvoja. 2.1 Varsinais-Suomen tuulivoimavaihemaakuntakaava Tuulivoimanvaihemaakuntakaavaa edeltäneessä selvitystyössä Varsinais-Suomen liitto on kolmessa eri hankkeessa selvittänyt tuulivoimarakentamisen mahdollisuuksia. Selvityksiin pohjautuen, liitto on työstänyt tuulivoiman maakuntakaavan keväällä Tuulivoimavaihemaakuntakaavassa osoitetaan tv- alue merkinnällä Maakunnallisesti merkittävään tuulivoimatuotantoon soveltuva alue, jolle voidaan selvitysten mukaan sijoittaa vähintään 10 tuulivoimayksikköä ja energiahuollon kohdemerkinnällä (en) Maakunnallisesti merkittävään tuulivoimatuotantoon soveltuva alue, jolle voidaan selvitysten mukaan sijoittaa enintään 3-9 tuulivoimayksikköä. Varsinais-Suomen liiton selvityksen ( ) mukaan Paraisilta mahdollisia alueita löydettiin Stortervolandetin ja Lemlahden saarilla, sekä Nauvon ja Korppoon pääsaarilla. Liiton selvityksessä Stortervolandetin etelä- ja pohjois-alueet nousivat jatkotarkastelussa muita Paraisten alueita mielenkiintoisemmiksi. Valmisteluvaiheen palautteen perusteella saaren pohjoisalue karsittiin kuitenkin muiden maankäyttöintressien takia pois. Samassa yhteydessä eteläosan alue muutettiin en kohteeksi kulttuurihistoriallisten ja arkeologisten arvojen, sekä linnustovaikutusten vuoksi, joiden vuoksi alue todettiin ei soveltuvaksi yli 10 voimalan kokonaisuudeksi. Tuulivoimavaihemaakuntakaavan ehdotusvaiheen palautteen perusteella myös Stortervon eteläosan energiahuollon kohdemerkintä poistettiin. Peruste kohdemerkinnän poistamiselle oli: alueen välittömässä läheisyydessä pesii merikotka sekä kalasääksiä, jotka rajaavat aluetta pienemmäksi. Alue ei siten ole parhaiten tuulivoimatuotantoon soveltuva alue, joka tulisi esittää maakuntakaavassa.
7 6 Vaikka tuulivoimavaihemaakuntakaavan taustaselvityksissä nousi esiin useita pienempiäkin alueita, on tuulivoimanmaakuntakaava keskittynyt suuruusluokaltaan maakunnallisesti merkittäviin tuulivoima-alueisiin. Tästä syystä mahdollisia tuulivoiman selvitysalueita pienempien hankkeiden osalta on syytä tarkentaa kunnallisella tasolla. Tuulivoimavaihemaakuntakaavan kaavaselostuksessa kunnallisen ja maakunnallisen kaavoituksen suhdetta tuulivoiman suunnittelussa kuvataan seuraavasti: Taulukko 1. Suuntaa antava taulukko on muokattu tuulivoimavaihemaakuntakaavan kaavaselostuksesta ja siinä viitataan maakuntaliiton tekemään tuulivoimaselvitykseen. Tuulivoimaloita 1-4 Ei tuulivoimaselvityksen mukainen alue, ei maakuntakaava merkintää Kuntakaavoitus 1 Tuulivoimaselvityksen mukainen alue, ei maakuntakaava merkintää Kuntakaavoitus, suunnittelutarveratkaisu Maakuntakaavan tuulivoimaloiden alueet Maakuntakaavan enkohdemerkintä Suunnittelutarveratkaisu Suunnittelutarveratkaisu Kuntakaavoitus 1, tarvittaessa YVA Suunnittelutarveratkaisu Suunnittelutarveratkaisu Kuntakaavoitus 1, tarvittaessa YVA Kuntakaavoitus 2 Kuntakaavoitus (Kuntakaavoitus, YVA) 4 Kuntakaavoitus 2, YVA 1 Soveltuvuus tuulivoimatuotantoon tulee selvittää koko kunnan kattavan yleiskaavaselvityksen tasolla 2 Kuntakaavoituksessa ensisijaisesti yleiskaava (MRL 77 a ) 3 Ei tuulivoimalle soveltuva, muun lainsäädännön ja ohjeistusten mukaiset rajoitteet 4 Soveltuu tuulivoimalle poikkeustapauksissa (muu ympäristöhäiriö, väistyvä muu toiminto,) tulee selvittää yleiskaavalla 5 Maakuntakaavan vastainen aluekokonaisuus
8 7 3 TUULIVOIMA PÄHKINÄNKUORESSA Tuulivoima on hyvä uusiutuvan energian tuotantovaihtoehto. Voimala tuottaa sähköä saasteettomasti ja vähentää tuotannon tarvetta hiilellä, öljyllä ja kaasulla. Hyvien tuuliolosuhteidensa vuoksi, Paraisten saaristo on muun rannikon ja pohjoisen tunturialueiden rinnalla osoittautunut erityisen kiinnostavaksi selvityskohteeksi tuulivoimatuotannon suhteen. Tekniikan parantuessa on kuitenkin myös osa sisämaan alueista noussut varteenotettavaksi vaihtoehdoksi tuulivoimatuotantoalueiden suunnittelussa. Hyvien tuuliolosuhteiden lisäksi teollisen kokoluokan tuulivoimalan perustaminen vaatii soveltuvan alueen, liittymiskelpoisen sähköverkon ja huoltotiestön voimalalle. Kuten kaikilla energiamuodoilla on tuulivoimankin perustamisella sekä hyviä että huonoja vaikutuksia. Haittavaikutuksien vähentämiseksi, on tuulivoimalaa suunniteltaessa tehtävä perusteelliset hankekohtaiset selvitykset suunniteltujen tuulivoimaloiden vaikutuksista alueen asukkaille, luonnolle ja ympäristöarvoille ja suunniteltava voimaloiden sijainti niin, että kohtuutonta haittaa ei aiheudu. 3.1 Vaikutukset ympäristöön ja luontoon Usein merkittävin tuulivoimaloiden aiheuttama haittavaikutus ihmiselle on tuulimyllyjen aiheuttama ääni. Myös lapojen liikkeen aiheuttama välke tai voimaloiden näkyminen maisemassa voi olla paikoin häiriötekijä. Haittavaikutuksia voidaan minimoida sijoittamalla tuulimyllyt riittävän kauaksi asutuksesta ja tekemällä tarkat mallinnukset mm. äänen ja välkkeen kulkeutumisesta alueella. Tarvittavien suojaetäisyyksien vuoksi tuulivoimalalla voi myös olla vaikutuksia muuhun maankäyttöön, kuten tulevaan rakentamiseen. Ihmiselle aiheutuvien vaikutusten lisäksi tuulivoiman suunnittelussa on tarkoin otettava huomioon voimaloiden perustamisen sekä toiminnan vaikutukset luontoon, kuten haittavaikutukset alueen linnustoon ja kasvillisuuteen. Tuulivoimalaa suunniteltaessa on riittävän kattavin selvityksin osoitettava, ettei kohtuutonta haittaa alueen lajistolle tai luonnolle aiheudu. Tuulivoimaloista aiheutuvat vaikutukset riippuvat pääosin tuulivoimaloiden sijainnista, koosta ja alueen ympäristöarvoista. Siksi tarkalla hankekohtaisella suunnittelulla ja tuulivoimaloiden sijoittelulla voidaan minimoida aiheutuvat haitat. Herkimmillä alueilla kuten saaristossa asutuksen ja arvokkaiden luontoalueiden läheisyydessä tulee sijoitteluun ja selvitystöihin kiinnittää erityistä huomiota. Ympäristövaikutuksia arvioitaessa on otettava huomioon myös sähköliitännän ja rakennettavan tiestön aiheuttamat vaikutukset. Mikäli voimaloita sijoitetaan ryhmiin tai useita eri hankkeita sijoittuu lähekkäin, on niiden aiheuttamat yhteisvaikutukset otettava huomioon suunnittelussa Ääni Tuulivoimalan tuottama ääni syntyy voimalan koneiston äänestä sekä lapojen aiheuttamasta jaksottaisesta äänestä niiden ohittaessa tuulivoimalan rungon. Näistä kahdesta lapojen aiheuttama ääni on yleensä haittavaikutuksena merkittävämpi ja se lisääntyy roottorin koon kasvaessa. Äänen voimakkuus, taajuus ja
9 8 ajallinen esiintyminen riippuvat tuulivoimalan tyypistä, tuulivoimaloiden määrästä (yhteisvaikutus), sijoittelusta ja tuulen nopeudesta. Tuulivoimalan tuottama ääni on jaksottaista ja se sisältää myös matala- eli pienitaajuisia ääniä ( Hz) minkä vuoksi se poikkeaa esim. tieliikenteen aiheuttamista äänistä. Matalataajuisesta melusta on havaittu aiheutuvan haittaa ihmisten hyvinvoinnille. Matalataajuiset äänet etenevät laajalle alueelle, koska ne vaimenevat ilmakehässä heikosti. Tuulivoimalan aiheuttaman äänen leviäminen ympäristöön riippuu melulähteen lisäksi täysin ympäristön pinnan muodoista, kasvillisuudesta ja sääoloista. Esimerkiksi vedessä äänen kantautuminen ulottuu huomattavasti metsämaastoa pidemmälle. Melun aiheuttamia haittoja pyritään estämään sijoittamalla tuulivoima riittävän kauas asutuksesta. Tuulivoimalaa perustettaessa tulee laatia myllykohtainen meluselvitys, joka kertoo melun kulkeutumisen ympäristöön kyseiselle myllytyypillä ja sijainnilla maasto-olosuhteet huomioon ottaen. Tuulivoimaloiden tuottaman äänen etenemistä voidaan arvioida laskennallisesti, mutta mallintaminen edellyttää aina erityistä asiantuntemusta mm. tulosten epävarmuuteen liittyvän tarkastelun osalta. Oleellista on että käytetyt menetelmät, mittauspisteet ja tulokset on esitetty tarkasti meluselvityksessä. Sallitut asutukseen ja loma-asutukseen kohdistuvat äänen voimakkuudet päivä ja yö ajalle on asetettu säädöksin (taulukko 2). Vuonna 1992 säädetyt melutason ohjearvot eivät kuitenkaan sovellu täysin tuulivoimantuotannon kaltaiselle matalataajuiselle melulle ja Ympäristöministeriö on myös antanut erilliset ohjeet tuulivoimalasta aiheutuvalle asutukseen kohdistuvalle melulle (taulukko 2). Haittavaikutusten katsotaan minimoituvan kun tuulivoimarakentamisen päivä ja yöajan keskiäänitason suunnitteluohjearvot alittuvat. Taulukko 2. Ulkomelua koskevat säädökset ja ohjeet (muokattu taulukosta 2, Ympäristöhallinnon ohje 4/2012) Ulkomelua koskevat säädökset ja ohjeet Melutason ohjearvo (VNp 993/1992) Tuulivoimarakentamisen suunnittelunohjearvot (OH 4/2012) Asumiseen käytettävillä alueilla, loma-asumiseen taajamissa* Päivä 55dB 45dB Yö (22-7) 50dB (uusilla alueilla 45dB) 40dB Päivä 45dB 40dB Yö (22-7) 40dB 35dB Loma-asumiseen käytettävillä alueilla taajamien ulkopuolella** *Sovelletaan myös virkistysalueilla **Sovelletaan myös leirintäalueilla ja luonnonsuojelualueilla. Yöarvoa ei sovelleta luonnonsuojelualueilla, joita ei yleisesti käytetä oleskeluun tai luonnon havainnointiin yöllä Asuintiloista on ohjeena (VNp 993/1992), että ulkoa kantautuvasta melusta aiheutuva melutaso sisällä alittaa melun päiväohjearvon (klo 7-22) 35 db ja yöohjearvon (klo 22-7) 30 db Maisemavaikutukset ja arvokkaan rakennetun ympäristön alueet Tuulivoimalan merkittävimmät vaikutukset kohdistuvat usein maisemaan ja sen muuttumiseen. Tuulivoimalat eivät suuren kokonsa vuoksi vertaudu juuri mihinkään ympäristön elementtiin ja näkyvät laajalle -selkeällä
10 9 säällä 5-10 km päähän. Tuulivoimalaa suunniteltaessa on kiinnitettävä huomiota maiseman sietokykyyn eli maiseman kykyyn vastaanottaa uusia elementtejä ilman että sen luonne merkittävästi muuttuu. Mittakaavaltaan jo ennestään suurielementtiset alueet kuten alueet joilla on jo suuria ihmisten tekemiä rakennelmia sietävät usein parhaiten tuulivoimaloiden sijoittamisen. Tällaisia ovat esim. teollisuusalueet, mastojen ja voimalinjojen ympäristöt ja satama- ja varastoalueet. Myös tuulivoimaloiden sijoittaminen ryhmiin vähentää maisemavaikutusta. Tuulivoimaa suunniteltaessa on otettava huomioon erityisesti alueellisesti ja paikallisesti merkittävät maiseman ja kulttuuriympäristön alueet ja kohteet. Lähtökohtaisesti tällaisille alueille tuulivoimantuotanto ei sovellu. Tuulivoimaloiden sijoittelulla ja keskinäisellä etäisyydellä voi olla myös suuri merkitys ja katve/näkyvyysanalyysit sekä valokuvasovitteet ovat tässä hyvä työkalu maisemavaikutusten hankekohtaiselle arvioinnille. Eri maisematyyppien sietokyky ja siihen vaikuttavat tekijät eivät ole kuitenkaan yksiselitteisiä ja onkin mahdotonta määrittää minkälaiseen ympäristöön voimaloita voi rakentaa ja mitkä tulisi jättää rakentamisen ulkopuolelle. Siksi on oleellista tehdä aina tapauskohtainen maisemaselvitys ja arvioida maisemavaikutuksia ko. tuulivoimalatyypin ja ympäristön suhteen Välke Voimalan pyörivän liikkeen takia aiheutuu tuulimyllyn varjopuolelle valon ja varjon vilkkumista eli välkevaikutusta. Välkevaikutus syntyy sääolojen mukaan ja esiintyy siksi vain aurinkoisina päivinä tiettyyn aikaan vuorokaudesta. Pitkällekin näkyvän välkkeen haittavaikutuksia pyritään vähentämään tarkalla sijoittelulla. Useissa maissa on säädetty erityisiä ohjearvoja tai suosituksia hyväksyttävän välkevaikutuksen määrästä, mutta Suomessa tällaisia ei toistaiseksi ole. Ympäristöministeriön ohjeen mukaan vaikutuksien arvioinnissa on suositeltavaa käyttää apuna muiden maiden suosituksia. Esimerkiksi Ruotsissa hyväksyttävä välkevaikutus on enintään kahdeksan tuntia vuodessa. Välkkeen vaikutuksien lieventämiseksi tuulivoimalat voidaan ohjelmoida pysähtymään välkkeen kannalta kriittisiksi ajoiksi vuorokaudessa. Kriittisillä alueilla, joissa asutusta on lähellä, tuulivoimalan mahdollisesti aiheuttamia välkevaikutuksia arvioidaan mallintamalla hankekohtaisessa suunnitteluvaiheessa. 3.2 Tekniset vaatimukset Ympäristövaikutuksien lisäksi, tuulivoimaloiden suunnittelussa on otettava huomioon rakentamisen teknistaloudelliset vaatimukset. Suunnitteluun vaikuttavat mm. alueen tuulisuus, sähköverkko, tiestö sekä maaston rakennettavuus Tuulisuus Tämän hetkiseen tekniikan tasoon suhteutettuna tuulivoimalalle riittävänä keskituulisuuden tasona pidetään n.6,5 m/s rajaa. Tekniikan parantuessa ja tuulivoimaloiden ollessa yhä korkeampia, voidaan olettaa että taloudellisesti kannattava tuotto saadaan tulevaisuudessa yhä matalamman tuulisuuden alueilla.
11 10 Keskituulisuustiedot saadaan ilmatieteenlaitoksen ylläpitämästä tuuliatlas-aineistosta. Vaikka aineisto on pääasiallisesti laskennallisesti tuotettu, saadaan siitä hyvä yleiskuva alueen tuuliolosuhteista. Rannikkoalueilla aineisto on laskettu 250 m hilakoon tarkkuudella. Tuuliatlaksen mukaan keskituulisuus koko Paraisten alueella ylittää 6,5 m/s, joten tuulisuus ei ole rajoittava tekijä tällä alueella. Todellisessa tilanteessa tuulivoimalan kokonaiskorkeus ylittää usein 100 m, jolloin tuuliolosuhteet paranevat entisestään. Varsinaiset voimalakohtaiset tuulisuusmittaukset suoritetaan aluekohtaisesti tuottajien toimesta mahdollisen tuulipuiston/voimalan suunnitteluvaiheessa. Tällöin mitataan ko. alueen tuulisuutta paikan päällä yleensä yhden vuoden ajan, jolloin saadaan myös kuva tuulennopeuksien jakaumasta eri ilmansuunnista. Tämä on välttämätön tieto, kun määritetään voimalakohtaista puistohävikkiä ja voimaloiden sijoittelua toisiinsa nähden Rakennettavuus ja sähköverkko Teollisen kokoluokan tuulivoimalat liitetään yleensä 20 kv jakelujännitteen sähköverkkoon. Maakunnallisesti merkittävät tuulipuistot sen sijaan vaativat kokoluokkansa puolesta (kymmeniä megawatteja) liitännän suoraan 110 kv jännitteiseen sähköverkkoon. Liitäntäpaikan tulisi sijaita mahdollisimman lähellä tuulivoimalaa (<5 km), jotta yksittäisenkin voimalan perustaminen ko. paikalle olisi taloudellisesti kannattavaa. Luonnonarvojen lisäksi voidaan sähköliitännän etäisyyden perusteella ulkosaaristo, kuten saaristomeren kansallispuiston alue luokitella tuulivoimantuotannolle soveltumattomaksi alueeksi. Rakennettavuuden kannalta tuulivoimalat perustetaan yleensä kallio- tai moreeniperusteisesti. Tuulivoimalan perustaminen vaatii rakennelman koon ja painon takia myös hyvän huoltotiestön. Koska tuulivoimalan lavat kuljetetaan rakennuspaikalle yhtenä kappaleena, varsinkin rakentamisvaiheen kuljetukset aiheuttavat vaatimuksia tiestölle. Metsäteitä voidaankin joutua vahvistamaan ja suoristamaan tai rakentamaan kokonaan uudelleen.
12 11 4 ALUEIDEN VALINTAKRITEERIT JA LUOKITTELU Tuulivoimaselvityksen tavoitteena on käytettävissä olevan paikkatietoaineiston perusteella alustavasti osoittaa Paraisilta ne alueet, joihin tuulivoimantuotanto voisi soveltua. Selvityksen teossa on hyödynnetty julkaisematonta paikkatietoaineistoa ja siksi se tarjoaa myös arvokasta tietoa tuulivoimantuotantoon soveltumattomista paikoista herkässä ja luonnonarvoiltaan merkittävässä saaristossa. Selvitys on tehty yhteistyössä Varsinais-Suomen Elinkeino-, liikenne- ja ympäristökeskuksen ja Varsinais-Suomen liiton kanssa. Selvityksessä Paraisten alue on jaettu viiteen luokkaan niin, että tuulivoiman tuotantoon soveltumattomat alueet (5) on jätetty rajausten ulkopuolelle ja loput alueet jaoteltu selvitysalueiksi hyvin soveltuvista (1) heikosti soveltuviin (4). Luokituksen lähtökohtana on käytetty kaupungin asettamia tuulivoiman suunnittelua ja sijoittamista koskevia linjauksia (Liite 3) sekä ympäristöministeriön ohjetta 4/2012 Tuulivoimarakentamisen suunnittelu. Luokitteluperusteet on esitetty luvun seuraavissa osissa ( ). Tavoitteena on tarkastella erikokoisiin hankkeisiin soveltuvia alueita, kuitenkin niin, että laajemmat useille tuulimyllyille mahdolliset alueet on luokiteltu paremmin soveltuviksi kaupungin määrittelemien suuntaviivojen mukaisesti. Tuulivoimantuotannon selvitysalueiden luokitteluperiaatteet on pyritty laatimaan siten, ettei ihmisille, luonnonarvoille, arvokkaalle maisemalle tai kulttuuriympäristöarvoille aiheudu kohtuutonta haittaa. Paikkatietoaineistoon pohjaava selvitys ei kuitenkaan sellaisenaan riitä osoittamaan alueiden soveltuvuutta tuulivoimantuotantoon vaan soveltuvuus on erikseen osoitettava ja haittavaikutukset kartoitettava perusteellisin hankekohtaisin ympäristöselvityksin, mikäli jollekin selvitysalueista tuulivoimaa tullaan suunnittelemaan. Selvityksissä tulee ottaa huomioon vaikutukset alueen asukkaille, maisemaan sekä rakennettuun että luonnonympäristöön. Tähän tarkempaan suunnittelutyöhön tarvittavat lisäselvitykset tehdään käyttäen tuulimyllyjen tarkkoja sijainti- ja ominaisuustietoja. Tehtävien selvitysten tulee olla laajuudeltaan ympäristöministeriön ohjeiden mukaiset. Lisätietoa tuulivoimalan perustamiseen liittyvistä selvityksistä ja lupamenettelyistä on esitetty luvussa 7. Soveltumattomiksi alueiksi (luokka 5) luokiteltiin mm. asutusta lähellä olevat alueet sekä erityisiä luonnonarvoja omaavat alueet, joista osa on listattu Ympäristöministeriön oppaassa tuulivoiman sijoittelusta (Tuulivoimarakentamisen suunnittelu, Ympäristöhallinnon ohjeita 4/2012). Paraisilla nämä alueet sisältävät mm. koko Saaristomeren kansallispuiston alueen, joka näin ollen jäi selvitysalueen ulkopuolelle. Lisäksi esim. muinaismuistolain rauhoittamia kiinteitä muinaisjäännöksiä ei saa tuhota tai vahingoittaa. Muinaismuistojen ja tuulivoimarakentamisen yhteensovittamisesta lausuu maakuntamuseo hankekohtaisen suunnittelun yhteydessä.
13 12 Alueet, jotka jo lähtökohtaisesti luokiteltiin tuulivoiman tuotantoon soveltumattomiksi (5): Tuulivoimantuotantoon soveltumattomiksi katsotut alueet Paraisilla (luokka 5): <5oo m olemassa olevasta asutuksesta tai saunasta sijaitsevat alueet <500 m toistaiseksi toteutumattomasta, kaavassa osoitetusta rakennuspaikasta sijaitsevat alueet Kansallisesti ja kansainvälisesti tärkeät linnustoalueet (Iba ja FinIba alueet ) Luonnonsuojelualueet Luonnonsuojeluohjelmien alueet Saaristomeren kansallispuiston yhteistoiminta-alue Saaristomeren biosfäärialueen ydinalue sekä puskurivyöhyke Maakuntakaavassa osoitetut arvokkaat maisema-alueet Arvokkaat rakennetun kulttuurin ympäristöt (RKY alue) Muinaismuistolain rauhoittamat kiinteät muinaisjäännökset Natura-alueet Merikotkien pesimäalueet (2 km säteellä pesäpuusta) Ilmatieteen laitoksen säätutkan suoja-alue (säde 5 km) 4.1 Asutus Selvityksessä jo olemassa oleva asutus on otettu huomioon rajaamalla 500 m säteellä asutusta ympäröivät alueet asutuksen läheisyyden takia tuulivoiman tuotantoon kokonaan soveltumattomiksi (luokka 5). Tämä tarkastelu osoittaa suurimman osan Paraisten pinta-alasta lähtökohtaisesti soveltumattomaksi tuulivoimantuotantoon (kuva 1). Tätä 500 m minimietäisyyttä kauempana sijaitsevat alueet otettiin tarkempaan tarkasteluun ja lopulliset luokittelut asutuksen suhteen tehtiin niin, että kaikissa luokkaan 1 (hyvin soveltuva alue) kuuluvilla selvitysalueilla on vähintään 1 km etäisyydellä asutuksesta sijaitsevia mahdollisia
14 13 tuulivoimaloiden sijoituspaikkoja. Vastaavasti luokkaan 2 kuuluvilla alueilla osa alueesta on vähintään 700 m päässä asutuksesta. Etäisyydet on laskettu tietokoneanalyysillä käyttäen lähtöaineistona kaupungin ylläpitämää rakennustietokantaa. Analyysin pohjana käytettiin ensisijaisesti vakituiseen käyttöön ja loma-asumiseen merkittyjä asuinrakennuksia sekä saunarakennuksia. Mahdolliset puutteet käytetyssä rakennustietokannassa tulee ottaa huomioon ja tarkistaa ajantasaisella aineistolla jatkosuunnitteluvaiheessa. Tuulivoimalan aiheuttama haitta asutukselle riippuu tuulivoimalan koosta ja tyypistä, ympäristöstä sekä voimalan sijoittelusta suunnitellulle alueelle suhteessa asutuksen sijaintiin. Siksi selvityksessä käytetty etäisyys asutuksesta on suuntaa antava ja tuulimyllyn sijainti on aina harkittava tapauskohtaisesti tarkkojen melu- ja välkemallinnusten perusteella. Tarkat mittaukset esim. äänen kantautumisesta ko. ympäristössä tai välkkeen haitoista asutukselle tekee toimija uutta tuulivoimalaa suunniteltaessa. Kuva 1. Asutus Paraisten kaupungin alueella esitettynä 500 m suojapuskurilla. Analyysistä näkyy selvästi asutuksen tiheys Paraisten alueelle ja jäljelle jäävän maa-alan vähäisyys. Aineistoa tarkennettiin selvitysalueiden tarkasteluvaiheessa.
15 Kaavoitus ja muu maankäyttö Kaavoitetut, mutta toistaiseksi toteutumattomat rakennuspaikat otettiin suunnittelussa huomioon rajaamalla niiden ympäristö 500 m etäisyydellä tuulivoimantuotantoon soveltumattomaksi. Myös tulevaisuuden rakennusintressit ja asutuskeskusten leviämissuunnat pyrittiin ottamaan huomioon heikentämällä niiden välittömässä läheisyydessä olevien selvitysalueiden luokitusta. Kaavoituksessa esim. maakuntakaavaan merkittyjen virkistysalueiden tai arvokkaiden maisema-alueiden läheisyys tulkittiin selvitysalueen soveltuvuutta huonontavaksi. Selvitys tehtiin siten, ettei kaavamerkintöjen ja selvitysalueiden välille aiheudu ristiriitaa. 4.3 Perustamisolosuhteet Selvitysalueet on suunniteltu niin, että mahdolliset voimalat perustetaan kallio, hiekka tai moreeniperustaisesti. Tällöin pelto-, kosteikko- tai suoalueet on luokiteltu perustamisolosuhteiltaan huonommiksi vaikeamman ja kalliimman perustettavuuden takia. Paras rakennettavuus tuulivoimalalle on kallioalueella, sähköverkon liitäntämahdollisuuden lähellä. Sähköverkko on Paraisilla kattava ja suuria etäisyyksiä verkosta on lähinnä Saaristomeren kansallispuiston yhteistoiminta-alueella. Kansallispuiston alue jätettiin kuitenkin jo lähtökohtaisesti selvityksestä pois maisemallisten- ja luonnonarvojen vuoksi. Lisäksi rakentamista rajoittava tekijä Paraisilla on Korppoossa Rumarin kylässä sijaitseva ilmatieteenlaitoksen säätutka, jonka ympäristö 5 km säteellä on luokiteltu tuulivoimatuotannolle soveltumattomaksi alueeksi (luokka 5). Tuulivoimatuotannosta voi olla haittaa säätutkan toiminnalle myös tätä laajemmalla alueella ja kaikista tuulivoimahankkeista tuleekin pyytää aina ilmatieteenlaitoksen lausunto (luku 7). Tuuliolosuhteet ovat tuulivoiman tuotannon kannalta riittävät koko Paraisten alueella eivätkä siksi toimi rajoittavana tekijänä selvitysalueille. 4.4 Luonnonarvot Vaikutukset luontoon ja ympäristöön pyrittiin minimoimaan niin, että kaikki luonnonsuojelualueet, luonnonsuojeluohjelmien alueet, Natura- alueet, FinIBA ja IBA alueet sekä Saaristomeren kansallispuiston yhteistoiminta-alue arvioitiin tuulivoimalle soveltumattomaksi (5). Myös Metsähallituksen esittämät uudet, selvityksen tekohetkellä vielä perustamattomat, luonnonsuojelualueet otettiin huomioon samanarvoisina jo olemassa olevien alueiden kanssa. Merikotkia esiintyy alueella paljon ja WWF:n ja ympäristöministeriön suosituksen mukaisesti kaikki merikotkien tunnettujen pesäpuiden ympäristöt on osoitettu tuulivoimantuotannolle soveltumattomiksi 2 km säteellä pesästä. Alueet, jotka jäivät useiden tällaisten suojaalueiden väliin, todettiin myös heikommin soveltuviksi (esim. Luokka 4). Suurin osa Paraisten alueesta kuuluu Saaristomeren biosfäärialueeseen, osana UNESCOn Ihminen ja biosfääri ohjelmaa. Tähän kestävän kehityksen mallialueeseen kuuluu kaikki Iniön, Houtskarin, Korppoon ja Nauvon alueet sekä vanhan Paraisten alueelta mm. Atun, Sorpoon, Mielisholman ja Heisalan saaret. Biosfäärialue jaetaan kolmeen vyöhykkeeseen, joissa ihmisen toiminnan määrä ja vaikutus luontoon vaihtelee. Ydinalueen muodostaa suojeltu alue eli Saaristomeren kansallispuisto, jonka ympärillä on puskurivyöhyke. Puskurivyöhyke noudattelee Saaristomeren kansallispuiston yhteistoiminta-alueen rajausta ja myös tällä alueella ihmisen vaikutus luontoon on vielä vähäistä. Koko biosfäärialueen kolmas ja laajin vyöhyke, yhteistoiminta-alue, kattaa
16 15 loput biosfäärialueesta. Tällä biosfäärialueen yhteistoiminta-alueella asutus on jo tiheämpää ja siksi alueella on jo selvästi enemmän ihmisen toiminnan vaikutusta myös luontoon. Sekä biosfäärialueen ydinalue että sen puskurivyöhyke arvioitiin tuulivoimalle soveltumattomaksi (5). Paraisten alueella runsaslukuiset Kalasääsken pesät otettiin huomioon niin, että mikäli ehdotetulla selvitysalueella on kalasääsken pesiä, laskettiin se luokkaan 3-4 (heikosti soveltuva alue). Myös selvitysalueiden välittömässä läheisyydessä olevat pesät laskivat alueiden luokitusta. Yli 1 km etäisyydellä tuulivoiman selvitysalueesta sijaitsevan kalasääsken pesimäalueen ei katsottu välttämättä häiriintyvän tuulivoiman tuotannosta, mutta ko. asia on osoitettava hankekohtaisissa selvityksiä tuulivoiman tuotantoa alueelle suunniteltaessa. Myös tyhjiksi merkittyjen pesien tilanne on selvitettävä erikseen suunnitteluvaiheessa. Muiden uhanalaisten lajien esiintyminen ehdotetun selvitysalueen läheisyydessä otettiin lajista riippuen huomioon alueen soveltuvuutta alentavasti, niin että esim. Lintulajien arvioitiin häiriintyvän tuulivoimantuotannosta erityisen paljon. Tuulivoimalaa suunniteltaessa on uhanalaisiksi luokiteltujen lajien esiintyminen otettava erikseen huomioon selvityksiä tehtäessä. 4.5 Arvokas maisema- ja kulttuuriympäristö Saariston erityisen herkkä maisema pyrittiin ottamaan huomioon luokittelemalla kaikki maisemansuojeluohjelmien alueet, maakuntakaavaan merkityt arvokkaat maisema-alueet, arvokkaat rakennetun kulttuuriympäristön alueet sekä Saaristomeren kansallispuiston alue kokonaan tuulivoimatuotannolle soveltumattomiksi (luokka 5) (Kuva 2). Myös arvokkaiden maisema-alueiden välitön läheisyys tulkittiin selvitysalueen luokitusta heikentäväksi. Tuulivoimaa Paraisille suunniteltaessa tulee hankekohtaisissa selvityksiä arvioida hankkeen maisemavaikutuksia asianmukaisin kuvasovittein. Tuulivoiman ja maiseman yhteensovittamista on käsitelty mm. Ympäristöministeriön ohjeessa: Tuulivoimalat ja maisema (Suomen ympäristö 5/2006). Paraisten alueelta tunnetaan lukuisia muinaisjäännöksiä mm. Houtskarin, Korppoon, Nauvon Lillandetin ja Paraisten Stortervolandetin alueilta (kuva 2). Kaikilta alueilta muinaisjäännöksiä ei kuitenkaan tunneta riittävällä tarkkuudella ja tuulivoimalahankkeita suunniteltaessa tuleekin ko. selvitysalueiden voimaloiden, tielinjojen ja muiden rakenteiden paikat inventoida muinaisjäännösten osalta hankekohtaisten selvitysten yhteydessä. Mahdolliset muinaisjäännökset tulee ottaa huomioon hankekohtaisessa suunnittelussa ja tuulivoimalat perustaa niin, ettei muinaisjäännöksiä ja niiden alueita tuhota. Museo esittää kantansa hankekohtaisesti tehtyjen inventointien ja selvitysten perusteella. Muinaisjäännösinventoinnit ja selvitykset teettää muinaismuistolain 13 mukaisesti hankkeen toteuttaja.
17 Kuva 2. Paraisten alueelta tunnetaan lukuisia muinaisjäännöksiä. Kuitenkin tuulivoimala-aluetta suunniteltaessa tulee tuulimyllyjen paikat aina inventoida erikseen. 16
18 17 5 YHTEENVETO SAADUSTA PALAUTTEESTA Tuulivoimaselvityksen karttamateriaali oli nähtävillä kaupungin kotisivuilla sekä kaikkien aluekonttoreiden ilmoitustauluilla välisenä aikana, jolloin selvitysalueisiin pyydettiin asianosaisten mielipiteitä. Nähtävillä oloaikana mielipiteitä saapui n. 45. Tämän lisäksi selvityksestä pyydettiin lausunnot Puolustusvoimilta, Metsähallitukselta, Varsinais-Suomen liitolta, Varsinais-Suomen Elinkeino-, liikenne- ja Ympäristökeskukselta, Museovirastolta, Ilmatieteenlaitokselta, Trafilta, Turun lintutieteelliseltä yhdistykseltä sekä Saaristoasiain neuvottelukunnalta. Suurin osa nähtävillä oloaikana saapuneista mielipiteistä koski Nauvon Kirjaisten alueita 39 ja 27 tai Stortervolandetin aluekokonaisuutta 34/107. Tähän vaikutti selvästi tuulivoimarakentamisen yksityiskohtaiset suunnitelmat, joita on esitetty tuulivoimayritysten toimesta Kirjaisten asukkaille sekä Stortervolandetin alueella tällä hetkellä pysähdyksissä oleva Taaleritehtaan tuulimyllyhanke. Moni mielipiteistä koskikin lähinnä näitä tuulivoimatoimijoiden esittämiä tarkkoja suunnitelmia voimaloiden sijaintitietoineen, eikä niinkään nyt tekeillä olevaan yleisluontoista tuulivoimaselvitystä. Mielipiteissä eniten huomioita kiinnitettiin tuulimyllyjen aiheuttamiin haittavaikutuksiin kuten melu-, välke- ja maisemavaikutuksiin selvitysalueiden lähistöllä. Myös vaikutukset luontoon, arvokkaaseen kulttuuriympäristöön ja uhanalaisten lajien esiintymiseen aiheuttivat huolta. Mielipiteiden yhteydessä saatiin lisäinformaatiota alueiden linnustosta, kuten muuttoreiteistä ja uusista pesähavainnoista. Saadut tiedot vahvistettiin asiantuntijatahoilta. Mielipiteissä nousi myös esiin epävarmuus nyt tehtävän selvityksen tarkoituksesta. Paikoin selvitys rinnastettiin virheellisesti kaavaehdotukseen ja rakentamista suoraan ohjaavaan työkaluun. Samasta syystä oltiin huolissaan asukkaiden vaikuttamismahdollisuuksista ja selvityksen riittävyydestä osoittamaan tuulivoiman soveltuvuus alueille. Lähetetyissä vastineissa asiaa pyritään korjaamaan ja tuomaan esiin selvityksen tarkoitus vain Paraisten lähtötilanteen selvittäjänä. Selvityksen perusteella voidaan mielenkiintoa ohjata mahdollisesti soveltuville alueille. Vastineissa pyrittiin korostamaan, että mikäli joillain alueista kiinnostusta tuulivoimatuotantoon on, tulee alueelle tehdä tarvittavat lisäselvitykset haittavaikutusten arvioimiseksi ja niin osoittaa alueen mahdollinen soveltuvuus. Mikäli alue todetaan soveltuvaksi, tuulivoiman mahdollinen perustaminen ja suunnittelu tullaan tekemään tarvittavien kaavoitus ja lupamenettelyiden kautta, jolloin myös asianosaisilla on lainmukaiset kannanotto- ja vaikutusmahdollisuudet. Palautteen perusteella tehdyt tarkistukset nähtävillä olleeseen karttamateriaaliin: Nauvo, Kirjaisten saari, alueet 27 Kirjais länsi ja 39 Kirjais itä: Alueet poistettiin selvityksestä linnustovaikutuksien vähentämiseksi. Kirjainen on mahdollisesti tärkeä muutonaikainen kerääntymisalue ja sijainniltaan FinIba alueen rajalla. Lisäksi alueiden välittömässä läheisyydessä pesii merikotka. Alueet todettiin soveltumattomiksi tuulivoimatuotantoon. Korppoo, alueet 6 Rävbergen, 41 Bonäs II, 42 Syvälax, 40 Träsket ja 96 Korppoo II: Alueet poistettiin tuulivoimaselvityksestä, koska ne sijaitsevat Ilmatieteenlaitoksen säätutkan välittömässä läheisyydessä ja mahdollinen tuulivoimarakentaminen haittaa säätutkan toimintaa. Alueet todettiin soveltumattomiksi tuulivoimatuotantoon.
19 18 Korppoo, alueet 102 Korppoo ja 104 Bonäs: Alueiden luokitusta heikennettiin luokasta 2 luokkaan 3. Niiden soveltuvuus tuulivoimatuotantoon on harkittava hankekohtaisesti Ilmatieteenlaitoksen lausunnon perusteella. Ilmatieteenlaitos arvioi hankkeiden mahdolliset haittavaikutukset säätutkan toiminnalle käyttäen tarkkoja tuulivoimalan ominaisuus- ja sijaintitietoja. Korppoo, alue 84 Gyltö: 7 Alue poistettiin tuulivoimaselvityksestä, koska alue on tällä hetkellä varattu puolustusvoimien toiminnalle. Lisäksi alueella on merkittäviä luonnonarvoja, eikä se siksi sovellu tuulivoimatuotantoon. Korppoo, alue 83 Lempersö: Alue poistettiin selvityksestä, koska se on tällä hetkellä varattu puolustusvoimien toiminnalle. Korppoo, alue 53 Norrskata: Selvitysalueen luokitusta heikennettiin luokasta 2 luokkaan 3. Alueen länsipuolella sijaitsee seudullisesti arvokas vanha Hafträskin kylä. Lisäksi tehtiin joitain teknisiä tarkennuksia esim. selvitysalueiden ominaisuustaulukon selkeyttämiseksi sekä tarkennettiin mm. luvun 7 ohjeita viranomaislausuntojen perusteella. Stortervolandetin aluekokonaisuuden 34/107 rajauksia tarkennettiin vastaamaan annettuja luokitusperusteita mm. asutuksen ja linnustovaikutuksien suhteen.
20 19 6 TUULIVOIMATUOTANNON SELVITYSALUEET Paraisten alue on tiheästi asuttua ja erityisesti loma-asutusta on runsaasti. Lisäksi saaristo on osittain hyvin rikkonaista ja suurempia yhtenäisiä maa-alueita on lähinnä ainoastaan Paraisten, Nauvon ja Korppoon pääsaarilla. Erityisesti Iniö koostuu useista pienistä alueista, eikä siksi tarjoa parhaita olosuhteita tuulivoimaalueen perustamiselle. Varsinais-Suomen maakuntaliiton selvitysten ja tuulivoimavaihemaakuntakaavan perusteella Paraisten alueella ei ole mahdollisuutta maakunnallisesti merkittävän kokoluokan maapohjaisen tuulivoima-alueen perustamiselle. Nyt tehdyn selvityksen perusteella on noussut esiin joitain maakuntatasoa pienemmille tuulivoimakokonaisuuksille mahdollisesti soveltuvia alueita. Mikäli kiinnostusta tuulivoiman perustamiselle Paraisilla on, tulee tuulivoimarakentamisen lisäselvitykset ensisijaisesti keskittää näille selvitysalueille. Selvitysaluekohtaiset tiedot ja kartta alueista on esitetty liitteissä 1 ja 2. Selvityksen paikkatietopohjaisen tarkastelun perusteella hyvin tai melko hyvin (luokat 1 ja 2) soveltuvia alueita/aluekokonaisuuksia Paraisilla on 7. Kuitenkin kun otetaan huomioon ympäristöministeriön suositus sijoittaa tuulivoimalat keskitetysti ryhmiin, nousee parhaimpina vaihtoehtoina esiin luotojen muodostama alue 48/45 Houtskarissa sekä Nauvon pääsaaren alue 108/93. Myös samaan kokonaisuuteen liittyvän alueen 109 (Nauvo-Storlandet I) tuulivoimapotentiaali on syytä tarkistaa ajantasaisin linnustoselvityksin. Muita mahdollisia alueita on Stortervolandet 107/34 sekä Nauvon Lillandet 100/37. Myös Houtskarin pääsaarten alueella on joitain pienempiä aluemahdollisuuksia, joista alustavasti melko hyvin soveltuviksi on luokiteltu alue 54. Korppoossa tuulivoimarakentamista rajoittaa Ilmatieteenlaitoksen säätutka ja esitettyjen selvitysaluekokonaisuuksien tilanne tulee aina harkita tapauskohtaisesti yhteistyössä Ilmatieteenlaitoksen kanssa. Selvityksessä esitetyt alueet vaativat lisätutkimuksia ja tuulivoimalaa tietylle alueelle esitettäessä tulee aina tehdä kattavat selvitykset joilla osoitetaan, ettei asukkaille, luonnonarvoille, arvokkaalle maisemalle tai kulttuuriympäristöarvoille aiheudu kohtuutonta haittaa. Suunnitteluvaiheessa tarvittavia selvityksiä ja lupia on tarkasteltu seuraavassa luvussa 7.